
	PATIKRINIMO ATASKAITA

	DĖL ANELĖS BRAZDAUSKIENĖS GYV. BIRŠTONO VIENKIEMIS, GOJŲ G. 50 GAUTO PAREIŠKIMO DĖL  ATSISKAITYMO UŽ SUVARTOTĄ VANDENĮ IR NUOTEKAS SU UAB "BIRŠTONO VANDENTIEKIS"

                 Birštono savivaldybės kontrolierė 2013-08-19 d. telefono skambučiu gavo pareiškimą (pareiškėja grįžusi iš ligoninės po operacijos nevaikšto) iš Anelės Brazdauskienės gyv. Birštono vienkiemis, Gojų g. 50, dėl UAB „Birštono vandentiekis“ įmokų paskaičiavimo už šaltą vandenį ir nuotekas už laikotarpį nuo 2013-05-22 d. iki 2013-07-31 d. Pareiškėja už suvartotą šaltą vandenį ir nuotekas 8 m3 už laikotarpį nuo 2013-05-22 d. iki 2013-07-31 d. įmokas 57,72 Lt iš jų už suvartotą vandenį ir nuotekas 8x 6,28 Lt  t. y. 50,24 Lt ir už 2 mėn. (05 ir 06 liko nesumokėta už 07 ) pardavimo kaina 2x3,74  t. y. 7,48 Lt. sumokėjo 2013-08-01 d. iki 2013-08-01 d. galiojusiomis kainomis, įplaukos į UAB „ Birštono vandentekis“ sąskaitą įplaukė 2013-08-02 d. 
                 Birštono savivaldybės 2013-05-31 d. sprendimu Nr. TS-97 nuo 2013-08-01 d. buvo padidintos UAB „Birštono vandentiekis“ teikiamo geriamojo vandens ir nuotekų tvarkymo paslaugų kainos. 
                  Pareiškėja už suvartotą vandenį ir nuotekas už laikotarpį iki 2013-07-31 d. sumokėjo iki 2013-08-01 d. galiojusiomis kainomis. UAB „Birštono vandentiekis“, argumentuodamas tuo, kad mokėjimas atliktas po 2013-08-01 d., kainas perskaičiavo naujomis nuo 2013-08-01 d. kainomis už visus 8 m3, kurių suvartojimą pati pareiškėja deklaravo už laikotarpį nuo 2013-05-22 iki 2013-07-31 d., dėl to darytina išvada, kad paslaugos suteiktos ( pateiktas vanduo) iki 2013-08-01 d., ir priskaičiavo 29,03 Lt nedamoką bei paskambino pareiškėjai, kad jos įsiskolinimas už minėtą laikotarpį yra 29,03 Lt, kurį pareiškėja turi sumokėti. Pareiškėja su tuo nesutinka. Jinai teigia, kad jos įsiskolinimas UAB „Birštono vandentiekis“ yra tik abonentinis mokestis už vieną mėnesį 3,74 Lt, kurio ji nėra sumokėjusi.
                  Patikrinimo metu nustatyta, kad pareiškėja teisingai nesutinka su UAB „Birštono vandentiekis paskaičiuotomis sumomis, kadangi pagal Birštono savivaldybės 2013-05-31 d. sprendimo Nr. TS-97 nuostatas ir vykdant 2013-02-21 d. Geriamojo vandens tiekimo ir nuotekų tvarkymo sutarties Nr. Bv-6-50 UAB „Birštono vandentiekis“ su vartotoju Anele Brazdauskiene 21 punktą t.y. už per ataskaitinį laikotarpį suvartotą geriamą vandenį ir suteiktas nuotekų tvarkymo paslaugas, įskaitant pardavimo kainą, Vartotojas sumoka Vandens tiekėjui iki kito mėnesio, einančio po ataskaitinio laikotarpio, paskutinės kalendorinės dienos. Iš to seka, kad pareiškėja teisingai sumokėjo įmokas už ataskaitinį iki 2013-07-31 d. laikotarpį (iki 2013-08-01 d galiojusiomis kainomis, galėjo būti sumokėta iki 2013-08-31 d). Už suvartotą geriamą vandenį ir suteiktas nuotekų tvarkymo paslaugas, įskaitant pardavimo kainą už 2013-08 mėnesį vartotojas turės mokėti naujomis nuo 2013-08-01 d. įsigaliojusiomis kainomis ir susimokėti galės iki 2013-09-30 dienos.
            Pagal išnagrinėtą situaciją daroma išvada, kad tokia problema UAB „Birštono vandentiekis“, kai kainos vartotojui perskaičiuojamos padidintomis kainomis, už vandenį suvartotą iki 2013-08-01 d. gali būti ir daugumai kitų vartotojų. Kad nesusidarytų daugiau problemų, reikalinga UAB „Birštono vandentiekis“ peržiūrėti 2013-07 ir 08 mėn. priskaitymus ir mokėjimus ir juos vykdyti pagal minėtų teisės aktų reikalavimus. Be to pagal Verslo apskaitos standartus pagrindinis pajamų kaupimo principas yra tai, kad pajamos registruojamos tada kada jos uždirbamos, neatsižveldiant į pinigų gavimą, o sąnaudos kai patiriamos.
          Viešųjų sutarčių sudarymo, jų sąlygų taikymo ir vykdymo, sutarčių aiškinimo taisyklių teisinius pagrindus reglamentuoja Lietuvos respublikos civilinis kodeksas.
             Patikrinimo ataskaita pateikta Savivaldybės merei ir UAB „Birštono vandentekis“ direktoriui, pareiškėja Anelė Brazdauskienė informuota telefonu.

Savivaldybės kontrolierė                                                                 Zita Pranckevičienė

